Moontlik was hierdie gebiede reeds voor die Frankiese verowering en kolonisasie deur 'n groter groepe Alemanniese en Beierse setlaars bewoon wat uiteindelik nie verdryf is nie, maar met die Franke vermeng het.
Die grote uitbreiding van die Frankiese taalgebied toon die belangrike rol wat Frankiese dialekte by die vorming van 'n gemeenskaplike Duitse en Nederlandse verkeerstaal gespeel het. Onder die Frankiese heerskappy die Middeleeuse Duitse staatswese begin ontwikkel, terwyl die kanselarye geleidelik hul eie taalvorme ontwikkel het. Daarnaas het oorgangsdialekte gevorm wat onderlinge kommunikasie tussen die bewoners van die verskillende stamgebiede eers moontlik gemaak het.
In die Oosfrankiese of Duitse Ryk het die Franke ook die taalkundige en politieke hoeksteen vir die vereniging van die verskillende stamme tot die latere Duitse volk gelê. Die ander stamme in die Ryk, waaronder Nedersakse, Beiers, Alemanne, Hesse en Thuringers, het hulle oorspronklike tale grotendeels kwytgeraak en strukturele elemente uit die Frankiese taal oorgeneem, maar ook self groot invloed op die taal uitgeoefen.
Met die ontwikkeling van 'n aantal mengdialekte het Frankies sy eenheid verloor, en met die Hoogduitse klankverskuiwing, wat vanaf die 6de eeu vanuit die suide in noordwaartse rigting beweeg het, het nuwe dialekgroepe met verskillende klankstelsels ontstaan. Die Frankiese tale was nou verdeel in Neder-, Middel- en selfs Opperduitse variante, alhoewel die woordeskat deur hierdie verandering nie aangetas is nie en hierdie verdeling niks oor die verwantskap tussen die verskillende dialekte sê nie. Middel- en Nederfrankies stem ten opsigte van hulle leksikale struktuur nog steeds grootliks ooreen.
In Nederland en Vlaandere kan verskillende kenmerke, waarin Nederlands vandag van Fries verskil, op die vroeë Frankiese invloed teruggevoer word.
Frankiese tale en dialekteWysig
Frankies in die Nederduitse taalgebiedWysig
Nederlands, soms ook Nederfrankies genoem (Nederland, België, Frankryk en Noordryn-Wesfalen)
Hollandse dialekte (Nederland)
Fries-Hollandse dialekte, mengdialekte van Wesfries en Nederlandse dialekte (Nederland)
Suidgelders (Kleverlands; Nederland, Noordryn-Wesfalen)
Pella Dutch (Iowa, VSA)
Limburgs (Provinsie van Limburg, België; Provinsie van Limburg, Nederland; Noordryn-Wesfalen (in die omgewing van Düsseldorf en Duisburg))
Afrikaans (Suid-Afrika, Namibië; immigrantetaal in Australië, Kanada, die VSA, Nieu-Seeland)
Frankies in die Wesmiddelduitse taalgebiedWysig
Ripuaries, ook Ripuaries-Frankies genoem (Noordryn-Wesfalen, Rynland-Palts en België)
Moeselfrankies (Noordryn-Wesfalen, Rynland-Palts en Saarland)
Lëtzebuergesch, ook Luxemburgs genoem (Luxemburg, België en Frankryk)
Wespalties (Rynland-Palts en Saarland)
Voorpalties (Rynland-Palts en Frankryk)
Nordhessies (Hessen en Thuringen)
Frankies in die oorgangsgebied tussen Middel- en OpperduitsWysig
Oosfrankies (Beiere, Baden-Württemberg, Hessen, Thüringen en Sakse)
Mainfrankies (Beiere en Thüringen suid van die Rennsteig)
Suidfrankies (Baden-Württemberg (Karlsruhe, Pforzheim, Heilbronn) en Hessen (in die oostelike Odenwald)
↑ Donaldson, Bruce: Dutch - A linguistic history of Holland and Belgium. Leiden: Martinus Nijhoff 1983, bl. 85
↑ Donaldson (1985), bl. 85-87
↑ Raidt, Edith H.: Afrikaans en sy Europese Verlede. Derde hersiene en uitgebreide uitgawe. Kaapstad: Nasou Beperk 1991, bl. 18
↑ 4,0 4,1 Donaldson (1983), bl. 85
Wikiwoordeboek het 'n inskrywing vir Frankies.
Huidige Duitse dialekte
Ontsluit van "https://af.wikipedia.org/w/index.php?title=Frankies&oldid=1886640"
Last edited on 16 Januarie 2019, at 09:57